Scaptolenus

Scaptolenus er en slekt av biller som hører til familien smellere (Elateridae).

Utseende 
Middelsstore  (ca. 20 millimeter), bredt ovale, blanke, rødbrunlige smellere med lange, trådformede antenner som består av 11 eller 12 ledd. Disse artene har forholdsvis tynt hudpanser (kutikula) og er myke til biller å være. Fasettøynene er store og utstående. Undersiden og pronotum er tett kledt med lange, lyse hår. Det er nokså stor forskjell mellom kjønnene, hunnene er større og bredere enn hannene med kortere antenner. Pronotum er klokkeformet med spisst uttrukne bakhjørner. Beina har korte lår og legger, men lange, tynne føtter (tarsi).

Levevis 
Larvene lever i jorda og eter på røtter. Hannene flyr gjerne om natten og kommer til lys, hunnene er ikke flygedyktige og kryper rundt på bakken.

Utbredelse 
Slekten er utbredt i Nord- og Mellom-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien Cebrioninae Latreille, 1802 – ikke i Norge
 Stammen Cebrionini
 Slekten Scaptolenus LeConte, 1853 
 Scaptolenus californicus Chevrolat, 1874
 Scaptolenus estriatus LeConte, 1875
 Scaptolenus femoralis LeConte, 1853 — Mexico, Guatemala, Costa Rica, Panama
 Scaptolenus gehini Chevrolat, 1874
 Scaptolenus lecontei Chevrolat, 1874
 Scaptolenus nigriceps Champion, 1896 — Costa Rica
 Scaptolenus ocreatus Horn, 1881
 Scaptolenus rubriventris Chevrolat, 1874 — Costa Rica, Panama

Referanser

Eksterne lenker 
 
 bugguide.net - Bildegalleri over nordamerikanske arter (Scaptolenus spp.)

Smellere
Biller formelt beskrevet i 1853
Dyr formelt beskrevet av John Lawrence LeConte